Előterjesztés Zalakaros Város Önkormányzat Képviselőtestülete 2024. augusztus 01-jén tartandó ülésére

Napirend címe: Zalakaros, Zrínyi u. 2. szám alatti ingatlan földszintjére klímaberendezés beszerzése

Előterjesztést készítette: Bognár Ottó Péter településüzemeltetési ügyintéző 

Tisztelt Képviselő-testület!

Zalakaros Város Önkormányzata fenntartásában működik a Zalakarosi Család- és Gyermekjóléti Szolgálat, mely székhelye a Zrínyi u. 2. szám alatti épületben található.
Szabó Valéria családsegítő munkatárs írásos bejelentésében jelezte (1.melléklet), hogy irodájában a múlt héten mindennap meghaladta a hőmérséklet a munkahelyek munkavédelmi követelményeinek minimális szintjéről szóló 3/2002. (II. 8.) SzCsM–EüM együttes rendeletben meghatározott megengedhető levegőkörnyezeti értékeket. Szellemi munka esetében maximálisan megengedhető effektív, illetve korrigált effektív hőmérséklet 31°C. Bejelentését fotódokumentációval is alátámasztotta, melyet az előterjesztés mellékleteként csatoltunk.
A Hivatal megvizsgálta a helyszínt, és megállapításra került, hogy a magas hőmérséklet valós problémát okoz az épületben. A helyszínt felmérő klímatelepítéssel foglalkozó szakember álláspontja alapján - a folyosóra telepítendő 1 db klímaberendezéssel a probléma orvosolható (földszinten a folyosóról több kisebb iroda nyílik, így azok kis mérete miatt nem indokolt irodánként külön klímát telepíteni).
Zalakaros Város Önkormányzat Közbeszerzési Szabályzata értelmében a bruttó 200.000,- Ft értéket meghaladó értékű, de a bruttó 2.000.000,- Ft-ot el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról az illetékes szakmai osztály indokolt előterjesztése alapján Zalakarosi Közös Önkormányzati Hivatalának vezetője dönt.
A rendelkezés alapján Ajánlattételi Felhívás (2.melléklet) került kiküldésre 7 db gazdasági szereplő részére.  A meghatározott ajánlattételi határidő lejártáig, azaz 2024. július 30-án 10.00 óráig 3 db ajánlat került a pályázati felhívásnak megfelelően e-mail útján beküldésre, 1 fő jelezte, hogy kapacitás hiány miatt nem kíván ajánlatot benyújtani, a többi megkeresett vállalkozás részéről nem érkezett visszajelzés.
A pályázat elbírálásához a bontási eljárás során a mellékelt Bontási jegyzőkönyvben (3. sz. melléklet) foglaltak kerültek megállapításra. A pályázati felhívás alapján az elbírálás során az összességében legkedvezőbb ajánlat szempontjai a vállalási díj és vállalási határidő. A legkedvezőbb ajánlatot a Novanger-Tech Kft. (8774 Gelse, Kossuth utca 93.) tette 270.000 Ft +Áfa (br. 342.900 Ft) összegben, illetve a legrövidebb teljesítési határidővel: megbízástól számított 3 nap.
A fentiek alapján kérem a Tisztelt Képviselő-testületet, hogy az előterjesztést tárgyalja meg és az alábbi határozati javaslat elfogadásával döntsön a legkedvezőbb ajánlat elfogadásáról.

Határozati javaslat:
Zalakaros Város Önkormányzat Képviselőtestülete
1. megállapítja, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros, Zrínyi u. 2. klímabeszerzés” tárgyú ajánlattételi eljárás keretében határidőn belül három db ajánlat érkezett be az alábbi vállalkozásoktól:  
a) [bookmark: _Hlk173241512]Greenpowers Energy Kft (8749 Zalakaros, Hegyalja u 83.)
b) Hadi László E.V. (8800 Nagykanizsa, Kertész u. 12.)
c) Novanger-Tech Kft. (8774 Gelse, Kossuth utca 93.);
2. az 1. pont szerint benyújtott ajánlatokat érvényesnek, az ajánlattételi eljárást eredményesnek nyilvánítja,
3. nyertes ajánlattevőként a Novanger-Tech Kft.-t (8774 Gelse, Kossuth utca 93.) hirdeti ki 270.000 Ft +Áfa (br. 342.900 Ft) ajánlati árral;
4. felhatalmazza a Polgármestert a kapcsolódó vállalkozói szerződés aláírására. 
5. A vállalkozói díj pénzügyi fedezetét bruttó 342.900 Ft összegben Zalakaros Város Önkormányzat 2024. évi költségvetés Általános tartalék terhére biztosítja.
Határidő:            5 napon belül (2024.08.06.)
Felelős:               Novák Ferenc polgármester
Operatív felelős: Bognár Ottó Péter településüzemeltetési ügyintéző

Zalakaros 2024. július 30.
										Novák Ferenc 
								 		polgármester
